== Etymologi ==
Navnet ''Sverige'' er første gang dokumenteret i det episke digt, [[Beovulfkvadet]], fra 1000-tallet, under navneformen ''Swēorice''. Fra slutningen af 1200-tallet er det dokumenteret under formen ''Swerike''. Mod slutningen af 1400-tallet havde navnet ændret sig til ''Swerighe'', i 1600-tallet blev det ændret til ''Swerghe'' og ''Swirghe''. [[Gustav 2. Adolf af Sverige|Gustav II Adolf]] anvendte formen ''Swirge''. I dag anvendes formen fra den sene middelalder, ''Sverige''. På dansk har også formen ''Sverrig'' været i brug.<ref>Den første officielle retskrivningsordbog (Svend Grundtvig: Dansk Haandordbog) fra 1872 gav valgfrihed mellem Sverrig og Sverige, og sådan var det frem til 1955. Retskrivningsordbogen fra 1955 medtog ikke stednavne, men fra og med Retskrivningsordbogen fra 1986 er kun staveformen Sverige med. https://sproget.dk/raad-og-regler/artikler-mv/svarbase/SV00016847/</ref> På [[Amager]] ligger Sverrigsgade.<ref>http://www.hovedstadshistorie.dk/sundbyvester/sverrigsgade/</ref>
Politik Organisationer